**(ร่าง)**

**แผนป้องกันและระงับอัคคีภัย**

**ของสำนักงานป้องกันและบรรเทาสาธารณภัยจังหวัดบุรีรัมย์**

**ประจำปีงบประมาณ พ.ศ.๒๕๖๒**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**อ้างถึง**

* 1. พระราชบัญญัติความปลอดภัย อาชีวอนามัย และสภาพแวดล้อมในการทำงาน พ.ศ.2554
	2. กฎกระทรวงกำหนดมาตรฐานในการบริหาร จัดการ และดำเนินการด้านความปลอดภัยอาชีวอนามัย

 และสภาพแวดล้อมในการทำงานเกี่ยวกับการป้องกันและระงับอัคคีภัย พ.ศ.2555

* 1. มติคณะรัฐมนตรี เมื่อวันที่ 7 พฤศจิกายน 2543 เรื่อง มาตรการและแนวทางในการป้องกันการเกิดอัคคีภัย

 ในสถานที่ราชการ หน่วยงานของรัฐ และรัฐวิสาหกิจ

 ๔. แผนป้องกันและระงับอัคคีภัยของศาลากลางจังหวัดบุรีรัมย์ ปีงบประมาณ พ.ศ.๒๕๖๑

**๑. ความสำคัญของปัญหา**

การเกิดอัคคีภัยในสำนักงานส่วนใหญ่มักเป็นผลมาจากความประมาท ไม่รอบคอบ ขาดความระมัดระวัง ขาดการตรวจสอบระบบความปลอดภัย ขาดการตรวจเช็ควัสดุอุปกรณ์ในการป้องกันอัคคีภัยต่างๆ ตามกำหนดเวลา ขาดการซ่อมบำรุงอุปกรณ์ดับเพลิงให้พร้อมใช้งานอย่างสม่ำเสมอ รวมทั้งการขาดความตระหนักในเรื่องความปลอดภัยจากอัคคีภัยของเจ้าหน้าที่ หรือแม้แต่การใช้พลังงานไฟฟ้าอย่างไร้ขีดจำกัดอาจทำให้ระบบไฟฟ้าเกิดการขัดข้อง หรือกระแสไฟฟ้าลัดจงจรได้ สิ่งต่างๆ ที่กล่าวมาล้วนส่งผลให้มีโอกาสเกิดอัคคีภัยทั้งสิ้น ซึ่งการเกิดอัคคีภัยแต่ละครั้งสามารถสร้างความสูญเสียต่อชีวิตและทรัพย์สินของบุคลากรและของหน่วยงานมูลค่ามหาศาล

พระราชบัญญัติความปลอดภัย อาชีวอนามัย และสภาพแวดล้อมในการทำงาน พ.ศ.2554 มาตรา 3 กำหนดให้ราชการส่วนกลาง ราชการส่วนภูมิภาค ราชการส่วนท้องถิ่น และกิจการอื่นตามที่กำหนดในกฎกระทรวง จัดให้มีมาตรฐานในการบริหารและการจัดการด้านความปลอดภัย อาชีวอนามัย และสภาพแวดล้อมในการทำงาน ในหน่วยงานของตนไม่ต่ำกว่ามาตรฐานความปลอดภัย อาชีวอนามัยและสภาพแวดล้อมในการทำงาน โดยการดำเนินงานเกี่ยวกับการป้องกันและระงับอัคคีภัย กำหนดให้เป็นไปตามกฎกระทรวงกำหนดมาตรฐานในการบริหาร จัดการและดำเนินการด้านความปลอดภัย อาชีวอนามัย และสภาพแวดล้อมในการทำงานเกี่ยวกับการป้องกันและระงับอัคคีภัย พ.ศ.2555 นอกจากนี้ มติคณะรัฐมนตรี เมื่อวันที่ 7 พฤศจิกายน 2543 กำหนดให้ส่วนราชการ หน่วยงานของรัฐ และรัฐวิสาหกิจทุกแห่งถือปฏิบัติตามมาตรการและแนวทางในการป้องกันการเกิดอัคคีภัย ในสถานที่ราชการ หน่วยงานของรัฐ และรัฐวิสาหกิจ โดยการจัดทำแผนหรือมาตรการป้องกันและระงับอัคคีภัย อุบัติภัยขึ้นภายในหน่วยงาน จัดให้มีการฝึกอบรมเจ้าหน้าที่ตามหลักสูตรการดับเพลิงเบื้องต้น และให้มีการฝึกซ้อมแผนให้เป็นไปตามแผนของแต่ละหน่วยงานที่จัดทำขึ้น ทั้งนี้ หากเกิดเพลิงไหม้ขั้นรุนแรงบุคลากรในสำนักงาน ไม่สามารถควบคุมสถานการณ์ให้อยู่ในวงจำกัดและจำเป็นต้องอาศัยบุคลากรจากหน่วยงานภายนอก รวมถึงเครื่องมือ เครื่องใช้ และยานพาหนะที่มีประสิทธิภาพในการตอบโต้กับสถานการณ์ที่เกิดขึ้น การปฏิบัติกำหนดให้เป็นไปตามหน้าที่ขององค์กรการปฏิบัติตามหลักการของพระราชบัญญัติป้องกันและบรรเทาสาธารณภัย พ.ศ.2550 และให้การจัดการเป็นไปตามแนวทางของแผนป้องกันและระงับอัคคีภัยของศาลากลางจังหวัดบุรีรัมย์ ปีงบประมาณ พ.ศ.๒๕๖๑ ต่อไป

๒. วัตถุประสงค์...

- ๒ -

**๒. วัตถุประสงค์**

๒.๑ เพื่อกำหนดมาตรการในการป้องกันการเกิดอัคคีภัยและลดความเสี่ยงต่อการเกิดอัคคีภัยในบริเวณสำนักงานป้องกันและบรรเทาสาธารณภัยจังหวัดบุรีรัมย์

 ๒.๒ เพื่อพัฒนาระบบการจัดการด้านอัคคีภัยของสำนักงานป้องกันและบรรเทาสาธารณภัยจังหวัดบุรีรัมย์ ให้มีประสิทธิภาพ

 ๒.๓ เพื่อสร้างความตระหนักแก่เจ้าหน้าที่ที่ปฏิบัติงานในสำนักงานป้องกันและบรรเทาสาธารณภัยจังหวัดบุรีรัมย์ ถึงอันตรายของอัคคีภัยและสามารถปฏิบัติตนได้อย่างถูกต้องปลอดภัยเมื่อเกิดอัคคีภัย

**๓. ขอบเขตของแผน**

 แผนป้องกันและระงับอัคคีภัยฉบับนี้ใช้ในการป้องกันและระงับอัคคีภัยภายในบริเวณสำนักงานป้องกันและบรรเทาสาธารณภัยจังหวัดบุรีรัมย์ทั้งในเวลาราชการและนอกเวลาราชการ เพื่อให้เจ้าหน้าที่มีการเตรียมความพร้อมก่อนเกิดเหตุ และเมื่อเกิดเหตุสามารถระงับยับยั้งการลุกไหม้ของอัคคีภัยในเบื้องต้นได้ รวมถึงสามารถเอาตัวรอดได้ในกรณีฉุกเฉินหากต้องมีการอพยพหนีไฟ และเมื่อเพลิงเกิดการลุกลามขยายวงกว้างเป็นเพลิงไหม้ขั้นรุนแรง ให้ประสานการปฏิบัติระหว่างหน่วยงานตามแผนป้องกันและระงับอัคคีภัยของศาลากลางจังหวัดบุรีรัมย์ ปีงบประมาณ พ.ศ.๒๕๖๑ โดยให้การปฏิบัติเป็นไปตามอำนาจหน้าที่ตามกฎหมายของหน่วยงานที่เกี่ยวข้อง และให้สำนักงานป้องกันและบรรเทาสาธารณภัยจังหวัดบุรีรัมย์ ทำหน้าที่เป็นหน่วยประสานงานและสนับสนุนการปฏิบัติของหน่วยงานที่มีอำนาจหน้าที่ตามกฎหมายว่าด้วยการนั้น

**๔. ข้อมูลของหน่วยงาน**

 **๔.๑ ข้อมูลทั่วไปของหน่วยงาน**

(๑) **สถานที่ตั้งหน่วยงาน** สำนักงานป้องกันและบรรเทาสาธารณภัยจังหวัดบุรีรัมย์ ตั้งอยู่ในพื้นที่ ศาลากลางจังหวัดบุรีรัมย์ บริเวณชั้น ๓ (ทางทิศตะวันออก) ตำบลเสม็ด อำเภอเมืองฯ จังหวัดบุรีรัมย์ มีพื้นที่ประมาณ ๕๑๐ ตารางเมตร โดยมีการแบ่งพื้นที่ใช้สอยภายในสำนักงานออกเป็นห้องหัวหน้าสำนักงานฯ ห้องหัวหน้ากลุ่มงานยุทธศาสตร์และการจัดการ ห้องประชุมสำนักงานฯ และแบ่งพื้นที่การปฏิบัติงานออกเป็น ๑ กลุ่ม ๒ ฝ่าย ประกอบด้วย กลุ่มงานยุทธศาสตร์และการจัดการ ฝ่ายป้องกันและปฏิบัติการ และฝ่ายสงเคราะห์ผู้ประสบภัย **(ภาคผนวก ก)**

 (๒) **ปัจจัยเสี่ยงที่อาจก่อให้เกิดอัคคีภัย** สำนักงานป้องกันและบรรเทาสาธารณภัยจังหวัดบุรีรัมย์ ตั้งอยู่บนอาคารศาลากลางจังหวัด ซึ่งอาคารมีขนาดใหญ่และมีส่วนราชการปฏิบัติงานหลายหน่วยงาน บุคลากรและประชาชนผู้มารับบริการเป็นจำนวนมาก จึงมีโอกาสที่จะเกิดอัคคีภัยและส่งผลกระทบต่อสำนักงานป้องกันและบรรเทาสาธารณภัยจังหวัดบุรีรัมย์ ใน ๒ ปัจจัย ดังนี้

 ๑) **ปัจจัยภายนอก** เนื่องจากสำนักงานป้องกันและบรรเทาสาธารณภัยจังหวัดบุรีรัมย์ มีการใช้สอยอาคารร่วมกับส่วนราชการหลากหลายหน่วยงานหากเกิดเหตุเพลิงไหม้ขึ้น ณ จุดใดจุดหนึ่ง และหากการระงับเหตุเบื้องต้นไม่สามารถกระทำได้ อาจทำให้เกิดการติดต่อลุกลามเป็นเพลิงขนาดใหญ่และสร้างความเสียหายในชีวิตและทรัพย์สิน รวมถึงส่งผลกระทบต่อการปฏิบัติงานตามปกติของหน่วยงานได้

1. ปัจจัยภายใน...

- ๓ -

 ๒) **ปัจจัยภายใน** เนื่องจากมีการใช้เครื่องมือ อุปกรณ์ เครื่องใช้ไฟฟ้าหลายชนิดที่มีการใช้งาน เป็นระยะเวลาติดต่อกันหลายชั่วโมง เช่น แผงควบคุมวงจรไฟฟ้า ระบบกระจายสัญญาณอินเทอร์เน็ต เครื่องรับ-ส่งสัญญาณวิทยุสื่อสาร ตู้เย็น กระติกน้ำร้อน ตู้อบไมโครเวฟ และเครื่องคอมพิวเตอร์ ซึ่งอาจเป็นสาเหตุให้เกิดกระแสไฟฟ้าลัดวงจรได้ และ**จุดที่มีความเสี่ยงสูงต่อการเกิดอัคคีภัย** ได้แก่ **แผงควบคุมวงจรไฟฟ้า (Main Switch)** ภายในห้องประชุมสำนักงานฯ **เครื่องรับ-ส่ง สัญญาณวิทยุสื่อสาร** ภายในห้องวิทยุสื่อสาร **ระบบกระจายสัญญาณอินเทอร์เน็ต** บริเวณฝ่ายสงเคราะห์ผู้ประสบภัย และ**จุดเชื่อมต่อไฟฟ้าบริเวณโต๊ะของเจ้าหน้าที่ผู้ปฏิบัติงาน**

 **๔.๒ ข้อมูลบุคลากร**

 สำนักงานป้องกันและบรรเทาสาธารณภัยจังหวัดบุรีรัมย์ มีบุคลากรปฏิบัติงาน รวมทั้งสิ้น **๒๖ คน** แยกเป็น

 (๑) ข้าราชการ ๑๒ อัตรา ชาย ๖ คน หญิง ๖ คน

 (๒) ลูกจ้างประจำ ๑๐ อัตรา ชาย ๑๐ คน หญิง - คน

 (๓) พนักงานราชการ ๔ อัตรา ชาย - คน หญิง ๔ คน

 **๔.๓ ข้อมูลเครื่องมือ เครื่องจักร วัสดุอุปกรณ์เกี่ยวกับการป้องกันและระงับอัคคีภัย**

(๑) ถังดับเพลิงแบบมือถือชนิดผงเคมีแห้ง จำนวน ๔ ถัง (บริเวณทางเดินด้านหน้าสำนักงานฯ)

 (๒) ตู้เก็บสายฉีดน้ำดับเพลิงภายในอาคาร แบบ Hose Reel พร้อมอุปกรณ์ จำนวน ๒ ตู้

 (บริเวณด้านข้างภายนอกสำนักงานฯ ซ้าย-ขวา)

 (๓) อุปกรณ์ตรวจจับควัน (Smoke Detector) จำนวน ๙ ตัว พร้อมระบบฉีดน้ำดับเพลิงอัตโนมัติ (Sprinkler) จำนวน ๔๐ ตัว (บริเวณภายในสำนักงานฯ)

 (๔) อุปกรณ์ตรวจจับควัน (Smoke Detector) จำนวน ๕ ตัว พร้อมระบบฉีดน้ำดับเพลิงอัตโนมัติ (Sprinkler) จำนวน ๑๖ ตัว (บริเวณทางเดินด้านหน้าสำนักงานฯ)

 (๕) อุปกรณ์แจ้งเตือนเพลิงไหม้ (Fire Alarm) จำนวน ๓ ตัว (บริเวณทางเดินด้านหน้าสำนักงานฯ)

 (๖) อุปกรณ์ไฟฟ้าส่องสว่างสำรองฉุกเฉิน จำนวน ๓ เครื่อง (บริเวณทางเดินด้านหน้าสำนักงานฯ)

 (๗) ป้ายแสดงเส้นทาง “ทางหนีไฟ” จำนวน ๕ ป้าย (บริเวณทางเดินด้านหน้าสำนักงานฯ)

 (๘) ไซเรนแบบมือหมุน ชนิดพกพา จำนวน ๕ เครื่อง (บริเวณภายในสำนักงานฯ)

 (๙) อุปกรณ์ปฐมพยาบาล ได้แก่ เปลตัก กระเป๋ายา (ภายในรถยนต์กู้ภัยเล็ก)

 (๑๐) ธงหมากรุก (สีส้มสลับเหลือง) จำนวน ๑๒ ผืน

**๕. การปฏิบัติก่อนเกิดอัคคีภัย**

 การดำเนินมาตรการและกิจกรรมต่างๆ เพื่อป้องกันและเตรียมการเผชิญเหตุอัคคีภัยไว้ล่วงหน้า ซึ่งจะเป็นการลดความรุนแรงและลดความสูญเสียที่อาจจะเกิดขึ้นให้มีน้อยที่สุด เช่น การตรวจตราระบบป้องกันและระงับอัคคีภัย การฝึกอบรมให้ความรู้เกี่ยวกับการป้องกันและระงับอัคคีภัย การฝึกซ้อมแผนป้องกันและระงับอัคคีภัย และการรณรงค์ประชาสัมพันธ์ป้องกันอัคคีภัย ฯลฯ โดยดำเนินการดังนี้

 ๕.1 **การตรวจตราระบบความปลอดภัย**

- ฝ่ายป้องกันและปฏิบัติการ รับผิดชอบดำเนินการตรวจตราระบบความปลอดภัยเกี่ยวกับอัคคีภัย ในภาพรวมของสำนักงาน การเฝ้าระวัง และสำรวจความเรียบร้อยของวัสดุ อุปกรณ์ เครื่องมือ เครื่องใช้ เพื่อรายงานต่อผู้อำนวยการแผนฯ **(ภาคผนวก ข)**

จัดทำแผน...

- 4 -

 *-* จัดทำแผนผังสำนักงานฯ เพื่อแสดงจุดเสี่ยง จุดติดตั้งถังดับเพลิงแบบมือถือ เส้นทางอพยพหนีไฟ และเส้นทางขนย้ายทรัพย์สิน เป็นต้น

 - จัดหาธงสีสัญลักษณ์ สำหรับใช้นำการอพยพหนีไฟ พร้อมทั้งกำหนดจุดติดตั้งให้เรียบร้อย เหมาะสม

 - จัดทำผังการติดต่อสื่อสาร หมายเลขโทรศัพท์ของฝ่ายประชาสัมพันธ์ประจำอาคาร ผู้ดูแลอาคาร หรือห้องเวรรักษาความปลอดภัย สถานีตำรวจในพื้นที่ และสถานีดับเพลิงใกล้เคียงโดยทำป้ายติดให้เห็นชัดเจนและทั่วถึง

 - จัดทำสัญลักษณ์ของบัญชีทรัพย์สินตลอดจนเอกสารสำคัญที่สามารถขนย้ายได้เมื่อเกิดเหตุเพลิงไหม้ โดยเรียงลำดับความสำคัญ เช่น กำหนดแถบสีแดง หมายถึง มีความสำคัญอันดับ ๑ ให้ขนย้ายก่อน แถบสีเหลือง หมายถึง มีความสำคัญอันดับ ๒ ให้ขนย้ายลำดับต่อมา และแถบสีเขียว มีความสำคัญลำดับสุดท้าย พร้อมแจ้งให้ทุกคนในหน่วยงานรับทราบและเข้าใจร่วมกัน

 ทั้งนี้ **ให้ฝ่ายป้องกันและปฏิบัติการ รายงานสรุปผลการตรวจตราระบบความปลอดภัย อย่างน้อยปีละ 4 ครั้ง (ทุกไตรมาส)** โดยหากตรวจพบระบบความปลอดภัยใดๆ อยู่ในสภาพชำรุด/ไม่พร้อมใช้งาน ให้รีบแจ้งหัวหน้าสำนักงานป้องกันและบรรเทาสาธารณภัยจังหวัดบุรีรัมย์ ในฐานะผู้อำนวยการแผนฯ ทราบ เพื่อพิจารณาเสนอของบประมาณในการจัดหาระบบความปลอดภัยต่างๆ และดำเนินการแก้ไขให้พร้อมใช้งาน

 ๕.๒ **การรณรงค์ เผยแพร่ และเสริมสร้างความรู้เกี่ยวกับการป้องกันและระงับอัคคีภัยภายในสำนักงานฯ**

 **กลุ่มงานยุทธศาสตร์และการจัดการ** รับผิดชอบการรณรงค์ประชาสัมพันธ์และเผยแพร่ความรู้เกี่ยวกับการป้องกันและระงับอัคคีภัย เช่น ประกาศของกรมป้องกันและบรรเทาสาธารณภัยในเรื่องความปลอดภัย ในที่ทำงาน ข้อตกลงเบื้องต้น ความรู้เกี่ยวกับอันตรายของอัคคีภัย การปฏิบัติตนอย่างถูกต้องปลอดภัยเมื่อเกิดอัคคีภัย การอพยพหนีไฟ เป็นต้น เพื่อให้เจ้าหน้าที่ทุกคนมีจิตสำนึกในการร่วมกันป้องกันและแก้ไขปัญหาอัคคีภัยอย่างจริงจัง ผ่านสื่อต่างๆ ของกรมป้องกันและบรรเทาสาธารณภัย ทั้งโปสเตอร์ ติดบอร์ดประชาสัมพันธ์ภายในสำนักงานฯ เว็บไซต์ สื่อสิ่งพิมพ์ ฯลฯ

 **ฝ่ายป้องกันและปฏิบัติการ** รับผิดชอบดำเนินการอบรมให้ความรู้เกี่ยวกับการป้องกันและระงับอัคคีภัย ทั้งภาคทฤษฏี และภาคปฏิบัติ เพื่อให้เจ้าหน้าที่ทุกคนมีความรู้ความเข้าใจในเรื่องการดับเพลิงเบื้องต้น วิธีใช้อุปกรณ์ดับเพลิงประเภทต่างๆ การดูแลอุปกรณ์ดับเพลิงภายในอาคาร รวมถึง ทราบตำแหน่งที่ตั้งเมนสวิทซ์ (คัทเอาท์) และวิธีปฏิบัติในการตัดกระแสไฟฟ้าในกรณีฉุกเฉิน ทราบจุดที่ตั้งของถังดับเพลิงบริเวณใกล้เคียงกับหน่วยงาน ตัดกระแสไฟฟ้า (คัทเอาท์) ภายในหน่วยงานของตนหรือใกล้เคียง และพร้อมที่จะตัดไฟได้เมื่อเกิดเหตุเพลิงไหม้ขึ้น ทราบสัญญาณแจ้งเหตุเพลิงไหม้ (Fire Alarm) โดยสัญญาณดังกล่าวจะต้องให้ทุกคนที่อยู่ภายในอาคารได้ยินทั่วถึง ทราบวิธีการแจ้งเหตุเพลิงไหม้และการรายงานผู้บังคับบัญชาตลอดจนเรียนรู้วิธีการปฐมพยาบาลและการช่วยเหลือเบื้องต้นในกรณีฉุกเฉิน

 ๕.๓ **การฝึกเพื่อทดสอบแผนป้องกันและระงับอัคคีภัยภายในสำนักงานฯ**

 **ฝ่ายป้องกันและปฏิบัติการ** รับผิดชอบการฝึกซ้อมแผนป้องกันและระงับอัคคีภัยของสำนักงานฯ โดยการทดสอบแผนป้องกันและระงับอัคคีภัยของสำนักงานป้องกันและบรรเทาสาธารณภัยจังหวัดบุรีรัมย์ และซักซ้อมความเข้าใจแนวทางปฏิบัติในการเผชิญเหตุการณ์อัคคีภัยให้แก่เจ้าหน้าที่ของสำนักงานป้องกันและบรรเทาสาธารณภัยจังหวัดบุรีรัมย์ การประสานการปฏิบัติร่วมกับหน่วยงานที่เกี่ยวข้อง กำหนดให้มีการฝึกซ้อมฯ อย่างน้อยปีละ ๑ ครั้ง ในรูปแบบที่มีความเหมาะสม อาทิ การประชุมเชิงปฏิบัติการ (Workshop) การฝึกบนโต๊ะ (Table Top Exercise) การฝึกปฏิบัติ (Drill) การฝึกเฉพาะหน้าที่ (Functional Exercise) หรือการฝึกเต็มรูปแบบ (Full Scale Exercise) เป็นต้น ๕.๔ การเตรียมพร้อม...

- ๕ -

 ๕.๔ **การเตรียมพร้อมสำหรับการอพยพหนีไฟ**

(๑) ฝ่ายป้องกันและปฏิบัติการ **จัดทำแผนการอพยพหนีไฟ** โดยกำหนดผู้นำการอพยพ ผู้ตรวจสอบยอด ผู้อพยพ ผู้ทำหน้าที่ปฐมพยาบาล เส้นทางการอพยพ จุดรวมพล ธงสีสัญลักษณ์สำหรับใช้นำการอพยพ ข้อควรปฏิบัติในการอพยพ จุดรองรับการอพยพสำหรับการอพยพเจ้าหน้าที่ในการอพยพหนีไฟ เมื่อเพลิงไหม้ขั้นรุนแรง **(ภาคผนวก ค)**

 (๒) ฝ่ายสงเคราะห์ผู้ประสบภัย **จัดทำบัญชีรายชื่อเจ้าหน้าที่ที่ปฏิบัติงานในสำนักงานป้องกันและบรรเทา สาธารณภัยจังหวัดบุรีรัมย์** สำหรับใช้ในการตรวจสอบยอดผู้อพยพ **(ภาคผนวก ง)**

(๓) กลุ่มงานยุทธศาสตร์และการจัดการ **จัดทำบัญชีเอกสารและทรัพย์สินสำคัญทางราชการ**  ที่ต้องขนย้ายเมื่อเกิดเหตุเพลิงไหม้ พร้อมทั้งจัดทำสัญลักษณ์เรียงลำดับความสำคัญ โดยกำหนดแถบสีแดง หมายถึง ให้ขนย้ายก่อน แถบสีเหลือง หมายถึง ให้ขนย้ายลำดับต่อมา และแถบสีเขียวให้ขนย้ายลำดับสุดท้าย

 (๔) ให้แต่ละกลุ่ม/ฝ่าย มอบหมายเจ้าหน้าที่รับผิดชอบในการขนย้ายและเก็บรักษาทรัพย์สิน เอกสารและทรัพย์สินสำคัญของทางราชการตามบัญชีที่จัดทำขึ้นให้ชัดเจน

**๖. การปฏิบัติระหว่างเกิดอัคคีภัย**

ดำเนินมาตรการต่างๆ เพื่อให้การปฏิบัติการเมื่อเกิดอัคคีภัยเป็นไปอย่างมีระบบ ชัดเจน ไม่สับสน เกิดความสูญเสียต่อชีวิตและทรัพย์สินของเจ้าหน้าที่และของหน่วยงานให้มีน้อยที่สุด โดยมีแนวทางดำเนินการดังนี้

 ๖.1 **การปฏิบัติระหว่างเกิดอัคคีภัยในเวลาราชการ (ภาคผนวก จ)**

 ๖.1.1 **การแจ้งเหตุเพลิงไหม้และการดับเพลิงขั้นต้น**

(๑) ให้หัวหน้าสำนักงานป้องกันและบรรเทาสาธารณภัยจังหวัดบุรีรัมย์ เป็นผู้อำนวยการแผนฯ ตามแผนป้องกันและระงับอัคคีภัยของสำนักงานป้องกันและบรรเทาสาธารณภัยจังหวัดบุรีรัมย์

(๒) เมื่อผู้พบเห็นเหตุการณ์สามารถดับเพลิงได้ด้วยตนเอง ให้ผู้พบเห็นเหตุการณ์คนแรก ทำการดับเพลิงโดยใช้ถังดับเพลิงแบบมือถือชนิดผงเคมีแห้ง และตัดระบบไฟฟ้าของสำนักงานฯ ที่ติดตั้ง ในห้องประชุม แล้วรีบแจ้งหัวหน้ากลุ่ม/หัวหน้าฝ่ายและผู้อำนวยการแผนฯ ทราบทันที พร้อมทั้ง แจ้งเหตุเพลิงไหม้ไปยังที่ทำการปกครองจังหวัดบุรีรัมย์ ทางหมายเลข ๐-๔๔๖๖-๖๕๐๑ , ๐๘-๙๒๘๐-๙๘๕๓ หรือทางวิทยุสื่อสารคลื่นความถี่ ๑๖๒.๒๐๐ MHz และกดสัญญาณแจ้งเตือนเพลิงไหม้ ณ จุดใกล้เหตุเพลิงไหม้

๖.๑.๒ **การดับเพลิง**

 (๑) เมื่อผู้พบเห็นเหตุการณ์ไม่สามารถดับเพลิงในเบื้องต้นได้ ให้ชุดปฏิบัติการสนับสนุนการดับเพลิง ประกอบด้วย นายธีรภัทร ไกรศร นายมงคลชัย คิดเห็น และนายจิ๋ม เข็มรุกขา เข้าทำการดับเพลิงทันที พร้อมทั้ง แจ้งหัวหน้าสำนักงานป้องกันและบรรเทาสาธารณภัยจังหวัด เข้าบัญชาการเหตุการณ์ในฐานะผู้อำนวยการแผนฯ

 (๒) หากเพลิงไหม้มีความรุนแรงลุกลามจนเกินขีดความสามารถในการควบคุมให้แจ้งเหตุเพลิงไหม้ไปยังที่ทำการปกครองจังหวัดบุรีรัมย์ ตามข้อ ๖.๑.๑ ผู้บริหาร และผู้ว่าราชการจังหวัดบุรีรัมย์ ในฐานะผู้อำนวยการดับเพลิง และให้ผู้อำนวยการแผนฯ สั่งอพยพเจ้าหน้าที่ตามแผนการอพยพของหน่วยงานที่จัดทำไว้ และประสาน ไปยังสถานีดับเพลิงเทศบาลเมืองบุรีรัมย์ ทางหมายเลข 199 และ ๐๔๔ ๖๑๑๑๑๑ และองค์การบริหารส่วนตำบลเสม็ด ทางหมายเลข ๐๔๔ ๖๖๖๔๖๘ เพื่อขอรับการสนับสนุนรถดับเพลิงในการระงับเหตุเพลิงไหม้ขั้นรุนแรง

๖.๑.๓ การอพยพหนีไฟ...

- ๖ -

๖.๑.๓ **การอพยพหนีไฟ**

 (๑) เมื่อต้องทำการอพยพ ให้เจ้าหน้าที่ทุกคนไปรวมตัวกัน ณ “จุดนัดพบ” หรือ “จุดรวมพล” ที่กำหนดไว้บริเวณทางเดินด้านหน้าฝ่ายป้องกันฯ (กรณีใช้เส้นทางอพยพหลัก) บริเวณทางเดินด้านหน้ากลุ่มงานยุทธศาสตร์ฯ (กรณีใช้เส้นทางอพยพสำรอง) สำหรับรวมตัวเตรียมการอพยพเจ้าหน้าที่ไปยังจุดรองรับการอพยพหลักซึ่งได้กำหนดไว้บริเวณอาคารโรงอาหาร (ทิศตะวันตก) หากไม่สามารถอพยพไปยังสถานที่ดังกล่าวได้ ได้มีการกำหนดจุดรองรับการอพยพสำรองไว้ ณ บริเวณเสาธงชาติ (ทิศตะวันออก) ของศาลากลางจังหวัดบุรีรัมย์

 (๒) ให้หัวหน้ากลุ่มงานยุทธศาสตร์และการจัดการ หัวหน้าฝ่ายป้องกันและปฏิบัติการ และหัวหน้าฝ่ายสงเคราะห์ผู้ประสบภัย เป็นผู้นำการอพยพหนีไฟ โดยชูธงสีสัญลักษณ์ ไปตามเส้นทางการอพยพหนีไฟ ที่แต่ละฝ่ายกำหนดไว้ เพื่อไปยังจุดรองรับการอพยพที่ปลอดภัย ไม่เดินผ่านด้านที่เกิดเพลิงไหม้ หากมีกลุ่มควัน ให้คลานต่ำ ผู้ที่ทำหน้าที่ขนย้ายทรัพย์สินและเอกสารสำคัญต่างๆ ให้อพยพหนีไฟตามเส้นทางอพยพหนีไฟ พร้อมเก็บรักษาทรัพย์สินและเอกสารสำคัญออกจากพื้นที่อันตรายไปเก็บรักษาไว้ที่ปลอดภัยที่ได้เตรียมไว้

 (๓) ให้หัวหน้าฝ่ายสงเคราะห์ผู้ประสบภัย เป็นผู้ตรวจสอบรายชื่อเจ้าหน้าที่ตามบัญชี พร้อมรายงานยอดต่อผู้อำนวยการแผนฯ เพื่อรายงานผู้อำนวยการดับเพลิง หากพบว่ายังอพยพหนีไฟออกมา ไม่ครบตามจำนวน จะได้แจ้งให้หน่วยกู้ภัยทำการค้นหาและช่วยชีวิตต่อไป

 (๔) ให้ฝ่ายปฐมพยาบาล เป็นผู้ทำการปฐมพยาบาลเบื้องต้น ในกรณีมีผู้หมดสติหรือบาดเจ็บแล้วให้รีบนำส่งโรงพยาบาลโดยเร็ว

 (๕) ให้ฝ่ายรักษาความปลอดภัยและความสงบเรียบร้อย เป็นผู้รักษาความปลอดภัยและความสงบเรียบร้อย โดยการดูแลทรัพย์สินที่มีการขนย้าย และควบคุมไม่ให้บุคคลใดกลับเข้าไปเก็บสิ่งของส่วนตัว ในพื้นที่เพลิงไหม้อีก รวมทั้งอำนวยความสะดวกด้านการจราจรบริเวณโดยรอบพื้นที่รองรับการอพยพ

 (๖) ให้นายเฉลิม กุยแก้ว เป็นผู้เคลื่อนย้ายรถยนต์ของหน่วยงาน ออกไปจอดที่สนาม หน้าศาลากลางจังหวัดบุรีรัมย์ รวมทั้งนำส่งผู้ได้รับบาดเจ็บไปยังโรงพยาบาลบุรีรัมย์

 (๗) ให้นายประเสริฐ สุขบท และนายสุวรรณ จงเพ็งกลาง เป็นผู้ประสานเจ้าหน้าที่ตำรวจ อาสารักษาดินแดน (เวรรักษาการ) ดำเนินการปิดการจราจรบริเวณโดยรอบ จัดการจราจรให้สามารถระบายรถยนต์ ออกจากบริเวณอาคารที่เกิดเพลิงไหม้ไปที่สนามหน้าศาลากลางจังหวัดบุรีรัมย์ และประสานงานหน่วยงาน ที่เกี่ยวข้อง เพื่ออำนวยความสะดวกให้แก่ รถดับเพลิง รถหน่วยกู้ชีพกู้ภัย และรถหน่วยอาสาสมัคร พร้อมทั้งจัดเตรียมข้อมูลเพื่อสนับสนุนการปฏิบัติหน้าที่

 (๘) ให้นายธีรภัทร ไกรศร นายมงคลชัย คิดเห็น และนายจิ๋ม เข็มรุกขา เป็นชุดปฏิบัติการสนับสนุนการดับเพลิง ของสำนักงานป้องกันและบรรเทาสาธารณภัยจังหวัดบุรีรัมย์ โดยใช้เครื่องมือ เครื่องใช้ อุปกรณ์สื่อสาร และยานพาหนะเข้าปฏิบัติการควบคุมเพลิงและดับเพลิง ร่วมกับหน่วยงานที่เกี่ยวข้อง

 (๙) เมื่อเพลิงสงบและสามารถใช้อาคารได้ตามปกติให้ผู้อำนวยการแผนฯ สั่งการให้เจ้าหน้าที่อพยพกลับ

๖.๒ การปฏิบัติ...

- ๗ -

 **๖.๒ การปฏิบัติระหว่างเกิดอัคคีภัย นอกเวลาราชการ (ภาคผนวก ฉ)**

(๑)ให้เจ้าหน้าที่อยู่เวร เป็นผู้รับผิดชอบการแก้ไขปัญหาอัคคีภัยที่เกิดขึ้นในบริเวณสำนักงานป้องกันและบรรเทาสาธารณภัยจังหวัดบุรีรัมย์ ในช่วงเวลานอกราชการ ระหว่างเวลา ๑๖.๓๐-๐๘.๓๐ น. วันหยุดราชการ และวันหยุดนักขัตฤกษ์

 (๒) ให้ผู้พบเห็นเหตุการณ์คนแรกตัดสินใจว่าสามารถดับเพลิงได้ด้วยตนเองหรือไม่ หากสามารถดับเพลิงได้ให้ทำการดับเพลิงเบื้องต้น หากไม่สามารถดับเพลิงได้ให้**แจ้งเวรรักษาการณ์ประจำศาลากลาง (อส.) ผู้ตรวจเวร และผู้อำนวยการดับเพลิง** พร้อมกดสัญญาณแจ้งเหตุเพลิงไหม้ (Fire Alarm) ให้ผู้ที่อยู่ภายในอาคารอพยพตามแผนการอพยพของสำนักงานฯ ที่จัดทำไว้ และ**ประสานไปยังสถานีดับเพลิงเทศบาลเมืองบุรีรัมย์** ทางหมายเลข 199 และ ๐๔๔ ๖๑๑๑๑๑ และองค์การบริหารส่วนตำบลเสม็ด ทางหมายเลข ๐๔๔ ๖๖๖๔๖๘ เพื่อขอรับการสนับสนุนรถดับเพลิงในการระงับเหตุเพลิงไหม้ขั้นรุนแรง

 (๓) เมื่อเพลิงสงบให้ส่งมอบภารกิจให้หน่วยงานที่เกี่ยวข้องดำเนินการในส่วนที่เกี่ยวข้องต่อไป เช่น การสำรวจความเสียหาย การปรับปรุง และบูรณะพื้นที่ที่ได้รับผลกระทบ

 **๖.๓ การปฏิบัติกรณีเพลิงไหม้ขั้นรุนแรง**

(๑) ผู้ว่าราชการจังหวัดบุรีรัมย์ ในฐานะผู้อำนวยดับเพลิง เป็นผู้บัญชาการเหตุการณ์ ทำหน้าที่บังคับบัญชา ควบคุม และสั่งการ เจ้าหน้าที่ทุกหน่วยงาน เพื่อตอบโต้กับสถานการณ์ฉุกเฉินที่เกิดขึ้น

 (๒) สำนักงานป้องกันและบรรเทาสาธารณภัยจังหวัด ทำหน้าที่เป็นหน่วยสนับสนุน จัดเตรียมอาหาร น้ำ และเครื่องดื่มสำหรับผู้ปฏิบัติงาน

**๗. การปฏิบัติหลังเกิดอัคคีภัย**

สำนักงานป้องกันและบรรเทาสาธารณภัยจังหวัดบุรีรัมย์ ดำเนินการรวบรวมข้อมูลความเสียหายที่เกิดขึ้น ดังนี้

(๑) ความเสียหายที่เกิดขึ้นต่ออาคารศาลากลางจังหวัด

(๒) ฟื้นฟูบูรณะ/ปรับปรุงแก้ไขพื้นที่ที่ได้รับความเสียหายให้กลับคืนสู่สภาพเดิมหรือดีกว่าเดิมโดยเร็ว

(๓) สรุปและจัดทำรายงานข้อมูลความเสียหายที่เกิดขึ้น และการให้ความช่วยเหลือรายงานผู้บังคับบัญชาทราบ

**๘. การแปลงแผนไปสู่การปฏิบัติ**

 (๑) จัดทำคำสั่งคณะทำงานทบทวนและทดสอบแผนป้องกันและระงับอัคคีภัยสำนักงานป้องกันและบรรเทาสาธารณภัยจังหวัดบุรีรัมย์ ประจำปี พ.ศ.๒๕๖๒

 (๒) จัดทำคำสั่งมอบหมายเจ้าหน้าที่รับผิดชอบการตรวจตราความปลอดภัยเกี่ยวกับอัคคีภัย

 (๓) กำหนดให้มีการฝึกเพื่อทดสอบแผนป้องกันและระงับอัคคีภัยภายในสำนักงานป้องกันและบรรเทา สาธารณภัยจังหวัดบุรีรัมย์ที่จัดทำขึ้น โดยกำหนดให้มีการฝึกซ้อมแผนป้องกันและระงับอัคคีภัย เพื่อนำมาเป็นข้อมูลในการปรับ/แก้ไข/พัฒนาแผนป้องกันและระงับอัคคีภัยภายในสำนักงานฯ ให้สามารถนำไปใช้ได้จริง และมีประสิทธิภาพมากยิ่งขึ้น

 (๔) รายงานผลการจัดทำแผนและสรุปผลการทดสอบแผนฯ ให้ศูนย์ป้องกันและบรรเทาสาธารณภัยเขต ๕ นครราชสีมา และกรมป้องกันและบรรเทาสาธารณภัย ทราบ

๙. ภาคผนวก...

- ๘ -

๙. **ภาคผนวก**

 **ภาคผนวก ก** : แผนผังสำนักงานป้องกันและบรรเทาสาธารณภัยจังหวัดบุรีรัมย์

 **ภาคผนวก ข** : การตรวจตราระบบความปลอดภัยด้านอัคคีภัย

 **ภาคผนวก ค** : แผนการอพยพหนีไฟ

 **ภาคผนวก ง** : บัญชีรายชื่อเจ้าหน้าที่ที่ปฏิบัติงานในสำนักงานป้องกันและบรรเทาสาธารณภัยจังหวัดบุรีรัมย์

 **ภาคผนวก จ** : แผนผังการปฏิบัติการเมื่อเกิดเพลิงไหม้ในเวลาราชการ

 **ภาคผนวก ฉ** : แผนผังการปฏิบัติการเมื่อเกิดเพลิงไหม้นอกเวลาราชการ

 ลงนาม ผู้เสนอแผน

(นางธัญญารัตน์ ดีด้วยชาติ)

พนักงานป้องกันและบรรเทาสาธารณภัย

 ลงนาม ผู้เห็นชอบแผน

(นายฤทธิชัย ธรรมแสง)

หัวหน้าฝ่ายป้องกันและปฏิบัติการ

 ลงนาม ผู้อนุมัติแผน

(นายเอกภพ จันทร์เพ็ญ)

หัวหน้าสำนักงานป้องกันและบรรเทาสาธารณภัยจังหวัดบุรีรัมย์